1.pielikums

**TEHNISKĀ SPECIFIKĀCIJA**

**Evakuatora pakalpojumi (kravas automašīnām un sabiedriskajam transportam)**

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk– Pasūtītājs).

**Vispārējais iepirkuma priekšmeta apraksts:** Atbilstoši tehniskajā specifikācijā un pieteikumā norādītajām prasībām ir nepieciešams sniegt neregulārus evakuatora pakalpojumus, kopā ar tā vadītāju/operatoru. Kvalitatīvus evakuatoru pakalpojumus nepieciešams nodrošināt kravas automašīnām un sabiedriskajam transportam.

**Darbu izpildes vieta:** Rīgas pilsētas robežās vai ne tālāk kā 20 km attālumā no Rīgas administratīvās teritorijas.

**Līguma darbības termiņš:** 2 (divi) gadi.

**Plānotā līgumcena:** 20 000 EUR bez PVN. Pasūtītājam ir tiesības neapgūt kopējo līgumcenu pilnā apmērā, jo Izpildītājs pakalpojumus nodrošina neregulāri, atkarībā no Pasūtītāja vajadzībām.

1. **Veicamo darbu apraksts:**
   1. Pakalpojumu sniegšanas vieta – dažādi Pasūtītāja objekti, kas atrodas Rīgas pilsētas administratīvajā teritorijā, kā arī objektos, kas atrodas ne vairāk kā 20 km rādiusa no Rīgas pilsētas administratīvās teritorijas robežas.
   2. Plānotā pakalpojuma nodrošināšanai, Pasūtītājs vismaz 24 stundas pirms pakalpojuma sniegšanas informē Izpildītāju elektroniski uz e-pasta adresi darba dienās laikā no plkst. 07:30 līdz plkst. 16:30. Plānotais pakalpojums tiek uzskatīts par pieņemtu, saņemot elektronisku apstiprinājumu no Izpildītāja.
   3. Ārkārtas pakalpojuma nodrošināšanai, Pasūtītājs telefoniski informē Izpildītāju par veicamajiem darbiem jebkurā diennakts laikā un jebkurā nedēļas dienā neatkarīgi no valstī noteiktajām brīvdienām un svētku dienām. Ārkārtas pakalpojums tiek uzskatīts par pieņemtu, saņemot mutisku apstiprinājumu no Izpildītāja.
   4. Izpildītājam jānodrošina pakalpojumi jebkurā diennakts laikā, atkarībā no Pasūtījuma.
   5. Izpildītājam jānodrošina līdzvērtīgu pakalpojumu evakuatora bojājumu laikā. Nepieciešamības gadījumā, ir atļauta ārpakalpojuma piesaiste.
   6. Izpildītāja sniegtos Pakalpojumus nodod Pasūtītājam, parakstot Pakalpojumu pieņemšanas – nodošanas aktu.
   7. Izpildītājs nodrošina Pasūtītāja vajadzībām atbilstošu evakuatoru ar nepieciešamo veiktspēju un aprīkojumu saskaņā ar tehnisko specifikāciju un pieteikumā norādītajām prasībām.
   8. Pasūtītājs var atteikties no plānotā pasūtījuma vismaz 12 stundas pirms Pakalpojuma sniegšanas laika, par to elektroniski informējot Izpildītāju uz e-pasta adresi.
   9. Pasūtītājs maksā arī par nesniegtiem pakalpojumiem, ja Pasūtītājs nav atcēlis Pasūtījumu 1.8. punktā norādītajā laikā.
   10. Izpildītājam jānodrošina Pakalpojums pienācīgā kvalitātē, ievērojot normatīvo aktu un Pasūtītāja prasības - drošības tehnikas, darba drošības un aizsardzības, vides aizsardzības, ugunsdrošības u. c. prasības, kas attiecas uz Pakalpojuma sniegšanu.
   11. Izpildītājs nodrošina Pasūtījumus ar normatīvo aktu prasībām atbilstošu Evakuatora vadītāju/operatoru.
   12. Izpildītājs rēķinu par veiktajiem Pakalpojumiem izraksta divas reizes mēnesī. Pirmais rēķins par pakalpojumiem tiek izrakstīts no mēneša 1. datuma līdz 15. datumam, otrais rēķins tiek izrakstīts no mēneša 16. datuma līdz mēneša beigām. Izpildītājam izrakstītajos rēķinos jānorāda - evakuatora marka, modelis, reģistrācija numurs, objekta adrese, veicamo sagatavošanas darba laiks objektā no/līdz atbilstoši katram Pasūtījumam, nobraukto km daudzums no/uz objektu.
   13. Rēķina apmaksas termiņš ne mazāk kā 30 (trīsdesmit) dienas.
   14. Izpildītājam jānodrošina, ka evakuatoram ir uzstādīta GPS izsekošanas sistēma. Pasūtītājam ir tiesības pieprasīt Izpildītājam iesniegt GPS izsekošanas datus, kas apliecina pakalpojuma nodrošināšanu.